L 42/10
SL
Uradni list Evropske unije
23.2.2022
(5)
Priloga k Izvedbenemu sklepu (EU) 2021/641 je bila nedavno spremenjena z Izvedbenim sklepom Komisije (EU) 2022/198 (4), in sicer po izbruhih visokopatogene aviarne influence pri perutnini ali pticah v ujetništvu v Bolgariji, Nemčiji, Španiji, Franciji, na Madžarskem, Nizozemskem, Poljskem in Portugalskem, ki jih je bilo treba vključiti v navedeno prilogo.
(6)
Od datuma sprejetja Izvedbenega sklepa (EU) 2022/198 so Češka, Danska, Nemčija, Španija, Francija, Italija, Nizozemska, Poljska in Portugalska obvestile Komisijo o nadaljnjih izbruhih visokopatogene aviarne influence podtipa H5N1 na gospodarstvih, na katerih gojijo perutnino ali ptice v ujetništvu, znotraj ali zunaj območij s seznama v Prilogi k navedenemu izvedbenemu sklepu.
(7)
Romunija je obvestila Komisijo o izbruhu visokopatogene aviarne influence podtipa H5N1 na gospodarstvu, na katerem gojijo perutnino ali ptice v ujetništvu, v okrožju Ialomița v navedeni državi članici.
(8)
Združeno kraljestvo je v zvezi s Severno Irsko poleg tega obvestilo Komisijo o izbruhu visokopatogene aviarne influence podtipa H5N1 na gospodarstvu, na katerem gojijo perutnino ali ptice v ujetništvu.
V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, se tako Uredba (EU) 2016/429 kot tudi akti Komisije, ki na njej temeljijo, uporabljajo za Združeno kraljestvo in v njem v zvezi s Severno Irsko po koncu prehodnega obdobja, določenega v sporazumu o izstopu.
Zato se v Združenem kraljestvu v zvezi s Severno Irsko uporabljajo ukrepi v nujnih primerih iz Izvedbenega sklepa (EU) 2021/641.
(9)
Pristojni organi Češke, Danske, Nemčije, Španije, Francije, Italije, Nizozemske, Poljske, Portugalske, Romunije in Združenega kraljestva v zvezi s Severno Irsko so sprejeli potrebne ukrepe za obvladovanje bolezni v skladu z Delegirano uredbo (EU) 2020/687, vključno z vzpostavitvijo zaščitnih in ogroženih območij okoli navedenih izbruhov.
(10)
Komisija je v sodelovanju s Češko, Dansko, Nemčijo, Španijo, Francijo, Italijo, Nizozemsko, Poljsko, Portugalsko, Romunijo in Združenim kraljestvom v zvezi s Severno Irsko proučila ukrepe za obvladovanje bolezni, ki so jih sprejeli navedene države članice in Združeno kraljestvo v zvezi s Severno Irsko, ter presodila, da so meje zaščitnih in ogroženih območij na Češkem, Danskem, v Nemčiji, Španiji, Franciji, Italiji, na Nizozemskem, Poljskem, Portugalskem, v Romuniji in Združenem kraljestvu v zvezi s Severno Irsko, ki so jih vzpostavili pristojni organi navedenih držav članic in Združenega kraljestva v zvezi s Severno Irsko, dovolj oddaljene od gospodarstev, na katerih so bili potrjeni nedavni izbruhi visokopatogene aviarne influence.
(11)
V Prilogi k Izvedbenemu sklepu (EU) 2021/641 trenutno ni območij, ki bi bila navedena kot zaščitna območja za Romunijo, niti območij, ki bi bila navedena kot zaščitna in ogrožena območja za Združeno kraljestvo v zvezi s Severno Irsko.
(12)
Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju s Češko, Dansko, Nemčijo, Španijo, Francijo, Italijo, Nizozemsko, Poljsko, Portugalsko, Romunijo in Združenim kraljestvom v zvezi s Severno Irsko takoj opredeliti zaščitna in ogrožena območja, ki so jih vzpostavile navedene države članice in Združeno kraljestvo v zvezi s Severno Irsko v skladu z Delegirano uredbo (EU) 2020/687.
(13)
Zato bi bilo treba spremeniti območja, navedena za Češko, Dansko, Nemčijo, Španijo, Francijo, Italijo, Nizozemsko, Poljsko, Portugalsko in Romunijo v Prilogi k Izvedbenemu sklepu (EU) 2021/641.
(14)
Poleg tega bi bilo treba v Prilogi k Izvedbenemu sklepu (EU) 2021/641 za Romunijo navesti zaščitno območje, za Združeno kraljestvo v zvezi s Severno Irsko pa zaščitna in ogrožena območje.
(4) Izvedbeni sklep Komisije (EU) 2022/198 z dne 9. februarja 2022 o spremembi Priloge k Izvedbenemu sklepu (EU) 2021/641 glede ukrepov v nujnih primerih zaradi izbruhov visokopatogene aviarne influence v nekaterih državah članicah (UL L 31, 14.2.2022, str. 56).